cyanic-selkie/wikianc huggingface dataset:
Մետաղների ջերմամեխանիկական մշակում
Ցածրջերմաստիճանային ջերմամեխանիկական մշակում
Պողպատի ցածրջերմաստիճանային ջերմամեխանիկական մշակում մետաղները իրականացվում է աուստենիտի անկայունության ջերմաստիճանային տիրույթում դեֆորմացման միջոցով (վերաբյուրեղացման ջերմաստիճանից ցածր)։ Այդպիսի աուստենիտից հետագա մխումով սաացվում է հատուկ կառուցվածքի և ամրության բարձր սահման ապահովող (մինչև 3 Գպա և ավելի) մարտենսիտ։
Որոշ համաձուլվածքների (ալյումինի, պղնձի, նիկելի և այլն) ջերմամեխանիկական մշակում մետաղները կարելի է կատարել մխումից հետո սառը պլաստիկ դեֆորմացման միջոցով՝ նախքան արհեստական ծերացումը։ Մխված համաձուլվածքում սառը դեֆորմացումից առաջացած բյուրեղների մեծ թվով թերությունները հետագա ծերացման դեպքում բերում են կայունության բարձրացման։ Ջերմամեխանիկական մշակում մետաղների կառուցվածքային համաձուլվածքների ամրության բարձրացման հեռանկարային եղանակներից է։
Ռենին-անգիոթենզին-ալդոստերոնային համակարգ
Ռենին-անգիոթենզին-ալդոստերոնային համակարգ, (ՌԱԱՀ), մարդու և կաթնասունների հորմոնային համակարգ, որը կարգավորում է զարկերակային արյան ճնշումը, արյան ծավալը և ջրաաղային փոխանակությունը։ Այդ համակարգի բաղադրիչներից մեկը ռենինն է։ Ռենինը հիմնականում արտադրվում է երիկամների կծիկամերձ համակարգի (յուքստագլոմերուլային համակարգ) առբերիչ զարկերակիկների միոէպիթելային բջիջների կողմից, մասամբ էլ՝ արյունատար անոթների պատերում, գլխուղեղում և թքագեղձերում։ Ռենինը ֆերմենտ է, որն ազդում է արյան սպիտակուց անգիոթենզինոգենի վրա ։
Ռենին-անգիոթենզին-ալդոստերոնային համակարգը համարվում է օրգանիզմի ջրաաղային փոխանակության գլխավոր համակարգը ։
Ազդեցության մեխանիզմ
Անգիոթենզին-2-ն առաջացնում է ծարավի զգացում, ջուր փնտրելու վարք, մեծացնում է սրտամկանի կծկողունակությունը, նորադրենալինի սինթեզի և հյութազատման ուժեղացումով ակտիվացնում է սիմպաթիկ նյարդային համակարգը։
Կարգավորում
Ռենինի հյութազատումը կախված է մի շարք գործոններից։ Երիկամային կծիկի առբերիչ զարկերակիկում արյան ճնշման նվազումը և զարկերակիկի պատի ձգվածության թուլացումն ուժեղացնում են ռենինի արտադրությունը։ Նեֆրոնի հեռադիր խողովակիկի մեզի մեջ նատրիումի խտության նվազումը խթանում է ռենինի արտադրությունը և հակառակը։ Վերոհիշյալ հատվածում նատրիումի մակարդակն ընկալվում է երիկամի կծիկամերձ համակարգի խիտ բծի կողմից, որը համարվում է ինքնատիպ նատրիումական ընկալիչ և ազդակները փոխանցում ռենին արտադրող բջիջներին։ Կծիկամերձ բջիջների սիմպաթիկ նյարդային վերջույթների ակտիվացման ժամանակ արտազատվող նորադրենալինն ակտիվացնում է ռենինի արտադրությունը։
Արտաքին հղումներ
Կատեգորիա:Ներզատական համակարգ Կատեգորիա:Հորմոններ Կատեգորիա:Ներզատաբանություն
Շառլ Իմաստուն
Կարլոս V Իմաստուն (Charles V le Sage, ), թագավոր 1364-ից։ Վալուաների դինաստիայից։ 1356-1360 և 1364 թվականների սկզբին (թագավոր հոր գերության շրջանում) Ֆրանսիայի ժամանակավոր կառավարիչն էր։ 1357-1358 թվականների Փարիզի ապստամբության օրերին փախել է մայրաքաղաքից։ Ժակերիայի ջախջախման և քաղաքային վերնախավի դավաճանության շնորհիվ 1358 թվականի ամռանը տիրել է Փարիզին։ Կարլոս V-ը ամրապնդել է թագավորական իշխանությունը, կարգավորել հարկային սիստեմը, վերակազմել բանակը։ 1369 թվականին վերսկսել է Հարյուրամա պատերազմը և 1370-ական թթ. դուրս քշել անգլիացիներին համարյա ամբողջ Ֆրանսիայից։
Ծանոթագրություններ
Կատեգորիա:Ֆրանսիայի թագավորներ Կատեգորիա:Վալուաներ Կատեգորիա:Կաթոլիկ միապետներ
Պեդրո դե Սան Խոսե Բետանկուր
Պեդրո դե Սան Խոսե Բետանկուր (Pedro de San José Betancur, ), իսպանացի միաբան, Ֆրանցիսկյան միաբանության անդամ, Հռոմի կաթոլիկ եկեղեցու սուրբ, միսիոներ։ Կանարյան կղզիների, Գվատեմալայի և Կենտրոնական Ամերիկայի առաջին սուրբն է ։
Կյանքը և գործունեությունը
Ծնվել է գյուղացու ընտանիքում և հոգևոր կյանք ներգրավվել է մանկուց ։ 23 տարեկանում թողել է տունը և դարձել միսիոներ Գվատեմալայում, հիվանդանոցներում բուժել հիվանդներին։ Նրա բարեգործական աշխատանքի մասին պատմությունները շուտով արագ տարածվում են Կենտրոնական Ամերիկայում։ Մահացել է 1667 թվականի ապրիլի 25-ին։
2002 թվականին Հռոմի պապ Հովհաննես Պողոս II-ը նրան սուրբ է հայտարարել։ Կանարյան կղզիների, Գվատեմալայի և Կենտրոնական Ամերիկայի առաջին սուրբն է համարվում։ Հիշատակը նշվում է ապրիլի 24-ին ։
Խաբեբա մեկ։ Աստղային պատերազմների պատմություն
Խաբեբա մեկ։ Աստղային պատերազմների պատմություն (Rogue One: A Star Wars Story, այլ տարբերակ՝ «Ոմն վտարանդին. Աստղային պատերազմներ. պատմություն» ), էպիկ արկածային ֆիլմ է, տիեզերական օպերա ժանրով և ռազմական դրամայի տարրերով։ Ֆիլմն արտադրվել է Lucasfilm ընկերության կողմից, նկարահանված ռեժիսորներ Գարետ Էդվարդսի կողմից, Քրիս Վայցի, Թոնի Գիլրոյի, Գարի Ուիթի և Ջոն Նոլի սցենարով։ «Աստղային պատերազմներ» կինոսագայի առաջին լիամետրաժ սպին-օֆֆն է։ Ֆիլմի հիմնական իրադարձությունները տեղի են ունենում Էպիզոդ IV-ի իրադարձություններից առաջ, այն թողարկվել է 1977 թվականին։
Ֆիլմի համաշխարհային պրեմիերան կայացել է 2016 թվականի դեկտեմբերի 10-ին՝ Լոս Անջելեսի Pantages կինոթատրոնում, « Աստղային պատերազմներ։ Էպիզոդ VII։ Ուժի արթնացում » ֆիլմի պրեմիերայից մեկ տարի անց։
Կարգախոսը. «Խռովություն սրտի հույսով»։
Սյուժե
Ֆիլմը սկսվում է Ջին Էրսոյի հիշողություններով այն մասին, թե ինչպես է 15 տարի առաջ իր հորը՝ ռազմական ինժեներ Գալեն Էրսոյին, գտել Գալակտիկական կայսրության բանակաշինության բարձրաստիճան ղեկավարներից մեկը՝ Օրսոն Կրենիկը և ստիպել վերադառնալ նախկին աշխատանքին, որը Գալենը լքել էր որոշ ժամանակ առաջ։ Ամենաերիտասարդին՝ Ջինին հաջողվում է փախչել Կրենիկի զինվորներից, նրանց ընտանիքի հին ընկերոջ Սո Գերերայի օգնությամբ։
Ջինն արթնանում է կայսերական բանտում, որտեղ նա թաքնվելով ուրիշի անվան տակ հայտնվել էր մի շարք հանցագործությունների մեղադրանքով, այդ թվում՝ փաստաթղթեր կեղծելու, դիվերսիաներ կազմակերպելու և այլն։ Ջինի կայսերական աշխատանքային ճամբար տեղափոխման ժամանակ, նրան ազատում են Ապստամբների Դաշինքի ներկայացուցիչները և հասցնում իրենց բազա՝ Յավին IV: Դաշինքը ցանկանում էր Ջինի շնորհիվ ճնշել նրա հորը, որը ըստ ապստամբների մինչ օրս աշխատում էր Կայսրության համար գալակտիկայում ամենահզոր զենքի ստեղծման վրա, որը կարող էր արմատապես փոխել պատերազմի ընթացքը։ Դուրս գալով Գալեն Էրսոն ինքը կարող էր տեսնել Սո Գերերային, որին Ջինը ինքը չէր տեսել արդեն երկար տարիներ։ 16 տարեկան հասակում նա եղել է նրա լավագույն զինյալներից մեկը։
Ջինը Դաշինքի հետախուզության կապիտանի՝ Կասիան Անդորի ուղեկցությամբ մեկնում է Ջեդդա մոլորակ, որտեղ գտնվում են ջեդդայների հնագույն տաճարները, և որտեղ գտնվում է Սո Հերերրայի բազան։ Կասիանը և Ջինն ականատես են լինում Հերերայի զինյալների հարձակմանը կայսերական գրոհիչների վրա Ջեդայի քաղաքում, որից հետո Անդորին և Էրսոին գերի են վերցնում Հերերայի մարդկանց։ Սոն ցույց է տալիս Ջինին կայսերական դավաճան օդաչուի՝ Բոդհի Ռուկի միջոցով ստացած Գալեն էրսոյի հաղորդումը ինֆորմացիայով, նրա մասին, որ նոր սուպերզենքը կրում է «Մահվան աստղ» ոչ պաշտոնական անունը և նա միտումնավոր թողել է այնտեղ խոցելի տեղ, իսկ «Մահվան աստղի» գծագրերը գտնվում են Սկարիֆ մոլորակի կայսերական բազայում։ Այդ պահին Կրենիկը որոշում է «Մահվան աստղով» հայտնվելով Ջեդայի ուղեծրում կատարել փորձնական կրակոց և ոչնչացնում է Ջեդայների հին տաճարը, որը հսկայական տարածքներում առաջացնում է աղետալի փլուզումներ։ Ջինը, Կասիանը, Բոդհի Ռուկը և այլք հասցնում են վերջին պահին թռչել քանդվող մոլորակից, իսկ Սո Հերերան հրաժարվում է գնալ իրենց հետ և զոհվում է։
Ջինը իմանում է Բոդհի Ռուկից որ իր հայրը գտնվում է Իդու մոլորակի վրա, ուր և ուղևորվում է Կասիանի հետ։ Նրանց տիեզերանավը վթարի է ենթարկվում, բայց բոլորը գոյատևում են և հասնում կայսերական բազա։ Կասիանը ունի հրաման սպանել Գալեն Էրսոյին, բայց վերջին պահին նա չի կարողանում իր մեջ ուժ գտնել, որպեսզի սպանի ինժեներին։ Այդ պահին Իդու է ժամանում Կրենիկը, իմանալով այն մասին, որ դավաճան օդաչուն տեղեկություններով թռել է հենց այնտեղից։ Կրենիկը հրաման է տալիս գնդակահարել Էրսոի ինժեներներին, հենց նրա աչքի առաջ, բայց այդ ժամանակ կայսրության բազայի վրա հարձակվում Ապստամբների Դաշինքի էսկադրիլիան, ինչի հետևանքով մահանում է Ջինի հայրը, ով հաստատում է դստերը, որ «Մահվան աստղը» կարող է ոչնչացվել ռեակտորի մեջ խոցելի տեղի միջոցով։ Բոդհի Ռուկը գրավում է կայսերական տրանսպորտային աստղաթիռը, որի միջոցով Կասիանը և Ջինը ուղարկվում են դեպի Յավին IV:
Դաշինքի խորհրդում շատերը չեն հավատում Ջինին և նկարների հայտնաբերման հնարավորությանը, համարելով, որ դա թակարդ է։ Նրան մերժում է ճնշող մեծամասնությունը, սակայն Կասիանը հավաքում է կամավոր ապստամբների փոքրիկ ջոկատ, նրանց են միանում նաև Ջեդայի տաճարի պահապանները՝ Բեյզ Մալբուսը և Չիրուտ Իմվեն։ Կայսերական փոխադրական աստղաթիռով, առանց Դաշինքի խորհրդի հետ համաձայնության, նրանք թռչում են դեպի Սկարիֆ։ Նրանց հաջողվում է անցնել մոլորակի պաշտպանական դաշտի շլյուզով և նստել աշտարակի մոտ, որտեղ պահվում են Կայսրության տվյալները, այդ թվում նաև «Մահվան աստղի» գծագիրները։
Կամավորները շեղում են բազայի կայազորի ուշադրությունը, իսկ Ջինը, Կասիանը և K-2SO ռոբոտը ներխուժում են աշտարակ։ Այդ ժամանակ, Սկարիֆ է ժամանում նաև Կրենիկը, որը ցանկանում է պարզել, թե ինչ տեղեկություններ էր կարող փոխանցել այստեղից Գալեն Էրսոն։ Ջինին և Կասիանին հաջողվում է գտնել անհրաժեշտ գծագրերը, որոնք պայմանական բառով, կոդավորել էր Գալենը, որը հայտնի է միայն Ջինին։ Կամավոր ապստամբները չեն կարողանում հաղթահարել ամբողջ կայազորին և մահանում են, բայց այդ պահի դրությամբ Դաշինքի նավատորմը հայտնվում է Սկարիֆի դեմ, որոնք այնուամենայնիվ որոշել են աջակցել Ջինին և Կասիանին։ Մի քանի աստղաթիռների հաջողվում է անցնել շլյուզի միջով, և նրանք ապահովում են կրակային աջակցություն ցամաքային ուժերին։ Սակայն Կայսրության ուժերը կարողանում են փակել Սկարիֆի վրա պաշտպանողական դաշտի շլյուզը, ինչն անհնար է դարձնում տվյալների փոխանցմանը մոլորակի ուղեծրի վրա։ Ջինը և Կասիանը Բոդհի Ռուկի օգնությամբ կարողանում են կարգավորել տվյալների փոխանցման ալիքը դեպի ուղեծիր։ Դաշինքի նավատորմին հաջողանում է իրար հրել երկու հսկայական կայսերական Կործանիչներին, որոնք խրվում են պորտոլի շլյուզի վրա, դրանով բացելով այն։ Կրենիկը վերջին պահին փորձում է խանգարել Ջինին ուղարկել տվյալները ուղեծրում գտնվող ապստամբների էսկադրային։
Տվյալների փոխանցումը կատարվում է, բայց այդ պահին Սկարիֆի ուղեծրում հայտնվում է «Մահվան աստղը» և նահանգապետ Թարկինը հրաման է տալիս ոչնչացնել մոլորակի վրա գտնվող բազան, որպեսզի խուսափեն տվյալների արտահոսքից։ Իսկ Դարթ Վեյդերը, իր «Ավերիչ» ֆլագմանով հարձակվում է Դաշինքի նավատորմի վրա, որպեսզի չթողնի փախչել, եթե «Մահվան աստղի» գծագրերը փոխանցվել էին։ «Մահվան աստղը» ոչնչացնում է Սկարիֆի վրա գտնվող բազան, այնտեղ զոհվում են Ջինը, Կասիանը, Կրենիկը և բոլոր նրանք ովքեր այնտեղ էին գտնվում։ Վեյդերին հաջողվում է շարքից դուրս հանել Դաշինքի նավատորմը։ Նա անձամբ է գլխավորում աբարդաժային թիմը և մարտի է բռնվում անձնակազմի հետ, ճանապարհին կատաղորեն սպանելով ապստամբներին։ Ապստամբության մարտիկներին հազիվ է հաջողվում ձեռքից ձեռք փոխանցել սկավառակը, և ֆլագմանից հասցնում է մեկնարկել դիվանագիտական աստղաթիռը, որի մեջ էին գտնվում «Մահվան աստղի» գծագրերը։
Նկարահանումներ
Առանձին տեսարանների նկարահանումների ժամանակ օգտագործվում էին Ultra Panavision 70 անամորֆոտային օբլեկտիվներ։
Մարքեթինգ
Առաջին թիզեր-թրեյլերը դուրս է եկել 2013 թվականի ապրիլի 7-ին ։ Նույն ամսում ցուցադրվել է առաջին թիզեր-պաստառը ։ Օգոստոսի 11-ին դուրս է եկել առաջին թրեյլերը։
Հոկտեմբերի 13-ին դուրս է եկել երկրորդ թրեյլերը։
Երաժշտություն
Սկզբում հաղորդվում էր, որ Ալեքսանդր Դեպլան է գրելու «Խաբեբա մեկի» համար երաժշտությունը ։ Բայց 2016 թվականի սեպտեմբերին «The Hollywood Reporter» հաղորդել է, որ Ալեքսանդրին փոխարինելու « Կորուսյալների » և « Աստղային ճանապարհի » կոմպոզիտոր Մայքլ Ջակինոն, քանի որ վերանկարահանումների պատճառով նա չի կարողացել շարունակել աշխատել ։ Բացի այդ, ֆիլմում օգտագործվել են օրիգինալ եռագրության երաժշտական թեման և լեյտմոտիվները, գրված «Աստղային պատերազմների» կոմպոզիտոր Ջոն Ուիլյամսի կողմից ։
Հավաքումներ
2016 թվականի նոյեմբերի վերջին սպասվում է, որ կինովարձույթի առաջին հանգստյան օրերին ԱՄՆ-ում և Կանադայում ֆիլմը կհավաքի շուրջ 100-150 մլն դոլար։ The Walt Disney Company նախագահ Բոբ Այգերը 2016 թվականի նոյեմբերին նշել է, որ ոչ Disney, ոչ Lucasfilm հույս չունեն, որ «Խաբեբա մեկը» կկարողանա մոտանալ « Ուժի արթնացման » ցուցանիշներին, դուրս եկած 2015 թվականին և հավաքած 2,1 միլիարդ դոլար ամբողջ աշխարհում և 248 միլիոն կինովարձույթի առաջին հանգստյան օրերին։
Արձագանքներ
Ֆիլմը ստացել է քննադատների դրական արձագանքներ։ Շատ հրատարակչություններ, մասնավորապես՝ Wired, «Ֆանտատիկայի աշխարհ», Empire, IGN, «Վաղը», Cinema Blend, io9 անվանել էին «Խաբեբա մեկը» 2016 թվականի լավագույն ֆիլմերից մեկը      ։
Արտաքին հղումներ
Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Լոնդոնում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:2016 ֆիլմեր Կատեգորիա:Ամերիկյան էքշն թրիլեր ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան էքշն արկածային ֆիլմեր Կատեգորիա:2010-ականների էքշն թրիլեր ֆիլմեր Կատեգորիա:2010-ականների գիտաֆանտաստիկ էքշն ֆիլմեր
Ջովաննի Ջերմանետտո
Ջերմանետտո Ջովաննի, իտալացի գրող, կոմունիստ քաղաքական գործիչ։
Կյանքի վերջին շրջանում, բուժման նպատակով, ապրել է Խորհրդային Միությունում և խորհրդային մամուլում հանդես է եկել քաղաքական ու գրական հոդվածներով։ Առավել հայտնի ստեղծագործությունը «Սափրիչի հիշատակարանը» Իտալիա՝ 1931) ինքնակենսագրական վիպակն է։
Մատենագիտություն
Կատեգորիա:Իտալացի գրողներ Կատեգորիա:Իտալիայի քաղաքական գործիչներ
Իգոր Նևեռլի
Իգոր Նևեռլի (Igor Newerly, իսկական անունը՝ Իգոր Աբրամով, ), լեհ գրող։
1921-1923 թվականներին սովորել է Կիևի համալսարանի իրավաբանական ֆակուլտետում։ 1926 թվականից աշխատել է Յանուշ Կորչակի հետ. վերջինիս մասին գրել է «Կենդանի կայսր» (1966 թ.) վիպակը։ 1943-1945 թվականներին եղել է Մայդանեկի, Օսվենցիմի և այլ համակենտրոնացման ճամբարներում։ Նևեռլիի առաջին գիրքը՝ «Երիտասարդը Սալսկի տափաստաններից» (1947 թ.) վիպակը, նվիրված է խորհրդային մարդկանց հերոսությանը ֆաշիստական մահվան ճամբարներում։ Լայն տարածում է գտել «Փռյուգիական աստղի տակ» (1952 թ., ԼԺՀ պետական մրցանակ, 1952 թ.) վեպը։ Տպագրվել են նաև Նևեռլիի «Վերադարձած մարդկանց արշիպելագը» (1950, ԼԺՀ պետական մրցանակ, 1950 թ.) վիպակը, «Անտառի ծով» (1960 թ.) վեպը և այլ գործեր։
Արտաքին հղումներ
Կատեգորիա:Լեհ գրողներ Կատեգորիա:Գրական կեղծանուններով հայտնի հեղինակներ Կատեգորիա:Լեհաստանի գրողների միության անդամներ Կատեգորիա:Սցենարիստներ այբբենական կարգով Կատեգորիա:Լեհ լրագրողներ Կատեգորիա:Լեհ սցենարիստներ Կատեգորիա:Կիևի համալսարանի շրջանավարտներ Կատեգորիա:Լեհ արձակագիրներ Կատեգորիա:Լեհ հրապարակախոսներ Կատեգորիա:ԽՍՀՄ-ում բռնադատվածներ
Սերվելատ
Սերվելատը երշիկի տեսակ է, որը կտրելիս յուրահատուկ պատկեր է ունենում։ Պատկերը ստացվում է մկանային հյուսվածքների և ազդրամսի (կամ թիակի մսի) կտորների համադրությունից։ Սերվելատը կարող է լինել կիսաապխտած, եփած-ապխտած և հում-ապխտած ։
Անվանում և պատմություն
Երշիկի անունը փոխառվել է Շվեյցարիայի գերմանախոս բնակչության բարբառից և առաջացել է լատիներեն cerebellum բառից, որը ֆրանսերեն լեզվում դարձել է cervelle, իսկ իտալերենում՝ cervello, որն էլ նշանակում է «ուղեղ»։ 16-րդ դարում Միլանում zervelada բառը նշանակում էր «մսով երշիկ»։ Սերվելատի ամենահին բաղադրատոմսը թվագրվում է 16-րդ դարին՝ այնտեղ նշված էր, որ սերվելատը պատրաստել են խոզի մսից, խոզի ճարպից և պանրից և համեմել այնպիսի տարաշխարհիկ համեմունքներով, ինչպիսիք են կոճապղպեղը, դարչինը, մեխակը, մշկընկույզը։ Սերվելատը չի ապխտվում, այլ եփվում է եռացող ջրում։
Պատրաստում
Խորհրդային Միության ստանդարտի համաձայն (ГОСТ 16290-86), որը գործում է նաև Ռուսաստանի Դաշնությունում, սերվելատը պարունակում է 25 % տավարի բարձրորակ միս, 25 % խոզի անճարպ միս, 50 % խոզի ճարպոտ միս կամ խոզի կրծքամիս, աղ, նատրիումի նիտրիտ, շաքար, աղացած սև կամ սպիտակ պղպեղ, աղացած հիլ կամ մշկընկույզ։ Սերվելատի թաղանթը պետք է լինի չոր, ամուր, առաձգական, առանց բորբոսային հետքերի, պիրկ կպած լցոնին։ Կտրելիս սերվելատի գույնը պետք է լինի նույն երանգի թե՛ կողերի մոտ և թե՛ կենտրոնում, առանց մոխրագույն հետքերի, իսկ պատրաստի մթերքը՝ ձիգ և առաձգական. առանց դատարկ խոռոչների։ Սերվելատի պահպանման ժամկետը, ըստ այդ նույն ստանդարտի, սահմանվում է ոչ ավել, քան 30 օր, 0-ից +4 C ջերմաստիճան և 75-78 %" օդի հարաբերական խոնավություն։
Արտադրական ճգնաժամ
2006 թվականի ապրիլից Համաշխարհային համաճարակաբանության կազմակերպությունը, անդրադառնալով Բրազիլիայում խոշոր եղջերավոր անասունների անկմանը, Բրազիլիան հայտարարեց «հիվանդության ռիսկի վերահսկողության տակ գտնվող երկիր» և արգելեց տավարի մսի ներկրումը այնտեղից։ Արգելվեց նաև տավարի աղիների ներկրումը, որից պատրաստում են շվեյցարական սերվելատի բնական թաղանթը։ Շվեյցարական սերվելատի արտադրության մեջ օգտագործվում են ցլերի լավագույն աղիները և ընտրության գլխավոր պայմանը 37-39 սմ տրամագիծն է։ Շվեյցարական սերվելատի հեղինակությունը կապված է դրա կլոր տեսքի հետ, որը կախված է թաղանթի տրամագծից։ Բնական թաղանթի շնորհիվ թե՛ ապխտած և թե՛ եփված սերվելատը իդեալականորեն խրթխրթում է ատամի տակ։
Սիլվան Վիդմեր
Աարաու
Վիդմերը Աարաուի ակադեմիայի սան է։ Իր պրոֆեսիոնալ դեբյուտը նշեց 2011 թվականի հուլիսի 23-ին՝ Վինտերտուրի դեմ խաղում ։ Իր առաջին գոլը խփեց նոյեմբերի 21-ին՝ Սանկտ Գալենի դեմ խաղում ։ Օգոստոսի 6-ին Վիդմերը 2 գոլի հեղինակ դարձավ Վադուցի դեմ խաղում ։ Օգոստոսի 25-ին նա 3 գոլային փոխանցում տվեց Լուգանոյի դեմ խաղում՝ 3-1 հաշվով հաղթանակ պարգևելով իր թիմին ։ 2013 թվականի ապրիլի 1-ին շվեյցարացին հեթ-տրիկ ձևակերպեց Վոլենի դեմ խաղում ։ Աարաուի կազմում Վիդմերը անցկացրեց 70 հանդիպում՝ դառնալով 11 գոլի և 6 գոլային փոխանցման հեղինակ։
Ուդինեզե
2012 թվականի ապրիլի 10-ին Վիդմերը պայմանագիր կնքեց Ուդինեզեի հետ, սակայն թիմին միացավ 2012-13 մրցաշրջանից հետո։ Իր դեբյուտը Ուդինեզեի կազմում նշեց 2013 թվականի օգոստոսի 1-ին՝ փոխարինելով Դուշան Բաստային Եվրոպայի Լիգայի որակավորման 3-րդ փուլի Շիրոկի Բրիեգի դեմ խաղում ։ Առաջին հանդիպումը Սերիա A-ում անցկացրեց նոյեմբերի 3-ին՝ Ինտեր Միլանի դեմ խաղում ։ Իր առաջին մրցաշրջանում Վիդմերը անցկացրեց 21 հանդիպում՝ դառնալով 2 գոլային փոխանցման հեղինակ ։
2014 թվականի սեպտեմբերի 29-ին Վիդմերը 2 գոլային փոխանցում տվեց Պարմայի դեմ խաղում՝ օգնելով իր թիմին հաղթել 4-2 հաշվով ։ Իր առաջին գոլը Ուդինեզեի կազմում խփեց նոյեմբերի 2-ին՝ Ջենոայի դեմ խաղում ։ 2015 թվականի հունվարի 22-ին Վիդմերը հեռացվեց խաղադաշտից Նապոլիի դեմ Իտալիայի գավաթի խաղում՝ ստանալով երկրորդ դեղին քարտը հանդիպման 68-րդ րոպեին ։ 2017 թվականի դեկտեմբերի 23-ին շվեյցարացին գոլի և գոլային փոխանցման հեղինակ դարձավ Վերոնայի դեմ խաղում ։ Ուդինեզեի կազմում Վիդմերը անցկացրեց 142 հանդիպում՝ դառնալով 5 գոլի և 18 գոլային փոխանցման հեղինակ։
Բազել
2018 թվականի հուլիսի 12-ին Վիդմերը 4 տարվա պայմանագիր կնքեց Բազելի հետ  ։ Իր դեբյուտը նշեց հուլիսի 21-ին՝ Սանկտ Գալենի դեմ խաղում ։ Օգոստոսի 12-ին նա 2 գոլային փոխանցում տվեց Սիոնի դեմ խաղում՝ օգնելով իր թիմին հաղթել 3-2 հաշվով ։
Միջազգային կարիերա
Վիդմերը ներկայացրել է Շվեյցարիան մինչև 18, մինչև 19 և մինչև 21 տարեկանների երիտասարդական հավաքականներում։ Շվեյցարիայի ազգային հավաքականում իր դեբյուտը նշեց 2014 թվականի հոկտեմբերի 14-ին՝ փոխարինելով Շտեֆան Լիխտշտայներին Սան Մարինոյի դեմ խաղում ։ Առաջին հանդիպումը հավաքականի մեկնարկային կազմում անցկացրեց 2017 թվականի հունիսի 1-ին՝ Բելառուսի դեմ ընկերական խաղում ։
Ակումբային վիճակագրություն
2018 թվականի օգոստոսի 31-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Շվեյցարացի ֆուտբոլիստներ Կատեգորիա:Շվեյցարիայի հավաքականի ֆուտբոլիստներ Կատեգորիա:Աարաուի ֆուտբոլիստներ Կատեգորիա:Ուդինեզեի ֆուտբոլիստներ Կատեգորիա:Բազելի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Կորխ (այլ կիրառումներ)
Կորխ, կարող է վերաբերել՝
Կորյուն (այլ կիրառումներ)
Կորյուն, կարող է վերաբերել՝
Մեսրոպ Գրիգորյան
Մեսրոպ Գրիգորի Գրիգորյան (Գևորգ Յումուրթաճյան,, հայագետ, եկեղեցական գործիչ, եպիսկոպոս (1986)։ Փիլիսոփայության և արվեստագիտության դոկտոր (1964)։ Վիեննայի համալսարանի պրոֆեսոր (1986)։
Կենսագրություն
Մեսրոպ Գրիգորյանը ծնվել է 1932 թվականի հոկտեմբերի 25-ին, Գրիգոր և Երանուհի Գրիգորյանների ընտանիքում, Հալեպում։ 1939-1946 թվականներին նախնական կրթություն է ստացել Հալեպի Հայկազյան հայկական վարժարանում։ 1946-1947 թվականներին սովորել է Հալեպի Բեթել վարժարանում, 1947- 1953 թվականներին՝ Անթիլիասի դպրեվանքում։ 1961 թվականին ավարտել է Դարհեմի համալսարանը։ 1952 թվականին Դերենիկ եպիսկոպոս Փոլադյանի ձեռամբ ձեռնադրվել է սարկավագ, 1953 թվականի հուլիսին՝ Դերենիկ Փոլադյանի ձեռամբ ձեռնադրվել կուսակրոն քահանա՝ վերանվանվելով Մեսրոպ։ 1953 թվականի հոկտեմբերից մինչև 1956 թվականի ամառ Անթիլիասի դպրեվանքում դասավանդել է հայոց պատմություն, գրաբար և մատենագրություն, միաժամանակ պաշտոնավարել է որպես գրադարանի փոխտնօրեն, ձեռագրատան գլխավոր պատասխանատու և տպարանի տեսուչ։ 1956 թվականին պաշտպանել է վարդապետական թեզ «Կիլիկիո կաթողիկոսության` Անթիլիասի ձեռագրերի ընդարձակ նկարագրությունները» թեմայով և Աստվածածնի վերափոխման տոնին վարդապետական աստիճան է ստացել` ձեռամբ Տեր Խադ արքեպիսկոպոս Աջապահյանի։ 1956-1957 թվականներին եղել է Անկախ Միաբանության դպրեվանքի տեսուչ։ Տեսչության ընթացքում ուսանողների հետ Բիքվայայից բռնի հեռացվել է, ապա հաստատվել Բեյթ Մերի գյուղում` հայ ազգայինների հովանավորությամբ մեկ տարի ևս շարունակելով դպրեվանքի դասերը և տեսչությունը։ 1957 թվականից մինչև 1958 թվականի դեկտեմբեր Բեյրութի Հովակիմյան-Մանուկյան վարժարանում դասավանդել է կրոն, գրաբար և մատենագրություն։ 1957-1958 թվականներին եղել է «Սփյուռք» շաբաթաթերթի հիմնադիրներից և հրատարակիչներից։ 1959-1961 թվականների ուսման տարիներին, եղել է Վիեննայի այցելու հոգևոր հովիվ։ 1962 թվականից եղել է ավտրիահայ թեմի առաջնորդ։ 1964 թվականի աշնանը Մայր Աթոռ Սուրբ Էջմիածնում` ձեռամբ Վազգեն Ա կաթողիկոսի, ստացել է ծայրագույն վարդապետի աստիճան։ 1964-1974 թվականներին եղել է Մայր Աթոռի պաշտոնական ներկայացուցիչը ԵՀԽ-ում։ 1969 թվականին պաշտոնապես նշանակվել է «Պրո Օրիենտեի» աստվածաբանական խորհրդատու և Մայր Աթոռի ներկայացուցիչ։ 1980 թվականին Վազգեն Ա կողմից նշանակվել է Կանոնադրության հանձնախմբի անդամ։ 1982 թվականին եղել է Վիեննայի համալսարանի բյուզանդագիտական ֆակուլտետի հայոց պատմության և հայ հին մատենագրության պատմության դասախոս ։ 1986 թվականին ձեռնադրվել է եպիսկոպոս։ Երկար տարիներ գործակցել է «Հանդես ամսօրյա» ամսագրին։
Ուսումնասիրությունները վերաբերում են հայ ժողովրդի պատմությանը, մատենագիտությանը ։
Ծանոթագրություններ
Կատեգորիա:Հայ հայագետներ Կատեգորիա:Հայ եկեղեցական գործիչներ Կատեգորիա:Հայ եպիսկոպոսներ Կատեգորիա:Փիլիսոփայական գիտությունների դոկտորներ Կատեգորիա:Արվեստագիտության դոկտորներ
Ճալատղե
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 676 մարդ ։
Զրահակիր (մարտանավերի կարգ)
Զրահակիր, խոշոր տրամաչափի աշտարակային հրետանիով զինված և ուժեղ զրահապատված մարտանավերի հիմնական կարգ։ Կիրառվել են XIX դարի 2-րդ կեսին և XX դարի սկզբին։ Զրահակիրները խոշոր և հզոր նավերն էին՝ նախատեսված հակառակորդի զրահապատ նավերի դեմ ծովային մարտեր և մերձծովյան ամրոցների դեմ գործողություններ վարելու համար։
Ռուս-ճապոնական պատերազմից (1904—1905) հետո զրահակիրների շինարարությունը դադարեցվել է, նրանց փոխարինել են գծանավերը։
Կատեգորիա:Մարտական տեխնիկա Կատեգորիա:Ռազմանավեր
Animals (ալբոմ)
Ի սկզբանե ալբոմը թողարկվել է Մեծ Բրիտանիայում 1977 թվականի հունվարի 23-ին Harvest Records լեյբլի կողմից, հետո Columbia Records-ի կողմից ԱՄՆ-ում 1977 թվականի փետրվարի 2-ին։ Մի քանի անգամ վերաթողարկվել է Եվրոպայում և ԱՄՆ-ում։
Ալբոմի պատմություն
«Dogs» թրեքը գրվել է Ութերսի և Հիլմոիր կողմից «Wish You Were Here» ալբոմի ձայնագրության ժամանակ և կրել է «You Gotta Be Crazy» աշխատանքային անվանումը, նաև այդ ժամանակաշրջանի ստեղծագործություններից է եղել «Sheep» երգը, նախկինում՝ «Raving and Drooling» անունով։
Ինչպես և իրեն հաջորդող ալբոմները, Animals-ը նույնպես կազմված էր ստեղծագործություններից, որոնք գրվել էին Ուոթերսի և Գիմորի կողմից։ Եվ ինչպես հաջորդ ալբոմում, Ռայթին կրկին տրվեց նվագակցողի դերը, Բայց Ռայթը կատարեց նաև սոլո «Dogs» և «Sheep» ստեղծագործություններում։
Շապիկը
Animals ալբոմի շապիկին պատկերված է լոնդոնյան Բաթերսի էլեկտրակայանը, որը վիթխարի շենք է, կառուցված ար-դեկո ժանրում։ Այն ապահովել է Լոնդոնին էլեկտրաէներգիայով 1933-1980-ական թվականներին ։
Ծխնելույզների արանքում կապել էին քառասունֆուտանի փչովի խոզ։ Այն պատրաստվել էր Գերմանիայում դիրիժաբլների և փուչիկների արտադրության հին գործարանում։ Այն օրը, երբ պետք է տեղի ունենային նկարահանումները, հրավիրվել էր դիպուկահար հրացանով։ Հելիումի պակասի պատճառով չկարողացան փչել խոզին և նկարահանումները ստիպված եղան հետաձգել։ Պատրաստել և ամրացնել խողին էլեկտրակայանի վրա, ինչպես նաև նկարել այն հաջողվեց միայն հաջորդ օրը։ Նկարահանումների ժամանակ ուժեղ քամու պատճառով խոզը պոկվեց։ Օդի հոսքը ուղղեց նրան դեպի Հիթրոու օդանավակայանը։ Խոզին կրակելու հնարավորություն չկար, քանի որ դիպուկահարը այդ օրը չէր եկել Բաթերսի։ Ուոթերսը կատակելով ասում էր որ խոզը «կարոտել էր հայրենիքը», ենթադրելով, որ խոզը թռել է դեպի արևելք, Գերմանիայի ուղղությամբ։ Որոշ ժամանակ անց փչովի խոզին գտան Լոնդոնից քսան մղոն դեպի հարավ-արևելք։ Խոզին վերադարձրեցին տերերին 1000 ֆունտ պարգևի դիմաց։ Արդյունքում փչովի խոզը դարձավ խմբի կարևոր նշաններից մեկը և Pink Floyd-ի համերգների անբաժանելի մասը։ 2011 թվականին ալբոմի շապիկը զբաղեցրեց 10-րդ տեղը բոլոր ժամանակների ամենալավ շապիկների մեջ ըստ Music Radar-ի ։
Ալբոմի գաղափարը
"Բոլոր կենդանիները հավասար են, բայց ոմանք ավելի հավասար են, քան մյուսները։" Ալբոմի գաղափարը կարելի է կապել Ջորջ Օրուելի «Անասնաֆերմա» գրքի գաղափարի հետ։ Մարդիկ փոխաբերորեն կապվում էին կենդանիների՝ խոզերի, շների և ոչխարների հետ։ Շները համարվում էին գործարար-կարիերիստների կերպարը, խոզերի՝ դրանք անբարոյական քաղաքական գործիչներն էին։ Խոզերն ու շները կառավարում էին ոչխարներին, ովքեր հասարակ մարդիկ էին և հետևում էին իրենց առաջնորդներին։
Գաղափարը սկսում և վերջացնում էին «Pigs on the Wing» ստեղծագործության երկու մասերը, գրված Ուոթերսի կողմից։ Հետո գրվել են երեք միզանտրոպիկ երկար ստեղծագործություններ կապված մարդկանց թերությունների վրա։ «Մարդ-շուն»-ը, «Մարդ-խոզ»-ը, «Մարդ-ոչխար»-ը համապատասխանաբար նկարագրվել են «Dogs», «Pigs», «Sheep» պիեսներում։
Հիթ շքերթներ
Ալբոմը զբաղեցնում է 9-րդ տեղը պռոգրեսիվ ռոքի 25 լավագույն ալբոմների ցուցակի մեջ ըստ Progarchives.com-ի ։
Հետաքրքիր փաստեր
բառով։
Արտաքին հղումներ
Կատեգորիա:1977 ալբոմներ Կատեգորիա:Փինք Ֆլոյդի ալբոմներ
Սուրբ Նշան վանք (այլ կիրառումներ)
Սուրբ Նշան վանք կարող է վերաբերել.
Վիտաուտաս Լանդսբերգիս
Վիտաուտաս Լանդսբերգիս (Vytautas Landsbergis, ), լիտվացի պետական գործիչ, երաժշտագետ, Եվրախորհրդարանի նախկին անդամ, Լիտվայի գերագույն խորհրդի և Սեյմի նախկին նախագահ (1990-1992), «Սայուդիս» ժողովրդական ճակատի համահիմնադիր, «Հայրենիքի միություն-Լիտվայի քրիստոնյա դեմոկրատներ» կուսակցության հիմնադիր, երաժշտագիտության դոկտոր, պրոֆեսոր։
ԽՍՀՄ կազմից Լիտվայի դուրս գալուց հետո գլխավորել է Լիտվայի գերագույն խորհուրդը` դառնալով նորանկախ պետության առաջին դե յուրե ղեկավարը։
Կենսագրություն
Ծնվել է Կաունաս քաղաքում՝ հայտնի ճարտարապետ Վիտաուտաս Լանդսբերգիս-Ժեմկալնիսի և ակնաբույժ Օնա Յաբլոնսկիտե-Լանդսբերգիենեի ընտանիքում։
Ալագոն (գետ)
Ալագոն (Río Alagón) գետ Իսպանիայում, Տախո գետի ամենաերկար վտակն է ։ Այն սկիզբ է առնում Իսպանիայի արևմտյան Սալամանկա նահանգում։ Վերին և միջին հատվածներում այն հոսում է Կաստիլիայի նոսր բնակեցված տարածքներով։ Ակունքից 50 կմ հեռավորության վրա գետը հոսում է Կորիա (Կասերես) քաղաքով։ Գետի վրա կա երեք ամբարտակ ։
Միրպուա (կանտոն)
Միրպուա (Mirepoix), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Պամե շրջանի կազմի մեջ։
Ալագոն (գետ)
Հղումներ
Կատեգորիա:Ատլանտյան օվկիանոսի ավազանի գետեր Կատեգորիա:Իսպանիայի գետեր Կատեգորիա:Տախոյի վտակներ
Ուլրիկա Էլեոնորա
Ուլրիկա Էլեոնորա (Ulrika Eleonora, ), Շվեդիայի թագուհի, որը կառավարել է 1718-1720 թվականներին։
Միրպուա (կանտոն)
Համայնքի INSEE կոդ՝ 0910։
Ուլրիկա Էլեոնորա
Դանիայի Կարլ XI-ի և Ուլրիկա Էլեոնորա Դանիացու դուստրը, Կարլ XII-ի կրտսեր քույրը։
Միրպուա (կանտոն)
Միրպուա կանտոնի մեջ հաշվվում է 35 կոմունա, որից գլխավորն է Միրպուա։
Ուլրիկա Էլեոնորա
Կենսագրություն
Ուլրիկա Էլեոնորան ծնվել է 1688 թվականի հունվարի 23-ին Ստոկհոլմի ամրոցում։ Երեխա ժամանակ Ուլրիկա Էլեոնորային շատ ավելի քիչ ուշադրություն էր դարձվում, քան իր ավագ քրոջը՝ Հեդվիգ Սոֆիային։
Միրպուա (կանտոն)
Բնակչություն
Կանտոնի բնակչությունը 2006 թվականին կազմում էր 12 813 մարդ։
Արտաքին հղումներ
Կատեգորիա:Ֆրանսիայի համայնքներ
Ուլրիկա Էլեոնորա
Կենսագրություն
1714 թվականին տեղի ունեցավ Ուլրիկա Էլեոնորայի նշանադրությունը Ֆրիդրիխ Հեսսեն Կասսելսկու հետ, և մեկ տարի անց՝ 1715 թվականի մարտի 24-ին կայացավ նրանց հարսանիքը։ Մինչ այդ, արքայադուստրը, հանգամանքների բերումով, դարձել էր մի անձնավորություն, որի կարծիքի հետ պետք էր հաշվի նստել։ Կարլ XII-ը այդ ժամանակ գտնվում էր Թուրքիայում, և 1708 թվականին մահից հետո Հեդվիգի մահից հետո Սոֆիա Ուլրիկա Էլեոնորան մնաց շվեդական թագավորական ընտանիքի միակ ներկայացուցիչը, բացառությամբ նրա հոր մորից` Գեդվիգ Էլեոնորա Հոլշտեյն-Գոտորպսկայայի ։ 1712 թվականի վերջին - 1713 թվականի սկզբին թագավորը մտադրեց Ուլրիկա Էլեոնորային դարձնել պետության ժամանակավոր կառավարիչ, բայց այդ պլանը չիրականացավ։ Այնուամենայնիվ, արքայական խորհուրդը, փորձելով աջակցել նրան, համոզեց արքայադստերը մասնակցել իր նիստերին։ Նրա մասնակցությամբ 1713 թվականի նոյեմբերի 2-ին տեղի ունեցած առաջին ժողովում, որոշում կայացվեց գումարել Ռիքսդագը։
Ռիքսդագի որոշ անդամներ կոչ էին անում արքայադստերը նշանակել պետության ժամանակավոր կառավարիչ, բայց Արվիդ Հորնը և Թագավորական խորհուրդը դեմ էին դրան՝ վախենալով, որ կառավարման ձևի փոփոխությունը միայն կավելացնի դժվարությունների քանակը։ Այնուհետև, Արքայադուստրը, Չարլզ XII-ի հավանությամբ, ստորագրում էր խորհրդի կողմից տրվող բոլոր փաստաթղթերը, բացառությամբ այն դեպքերի, որոնք անձամբ ներկայացնում էին թագավորին։ Երբ Ուլրիկա Էլեոնորան 1718 թվականի դեկտեմբերին իմացավ եղբոր մահվան մասին, նա ցուցաբերեց լիարժեք սառնասրտություն և ստիպեց վերաբերվել իրեն որպես թագուհու։ Խորհուրդը չընդդիմացավ դրան։ Շուտով նա հրամայեց ձերբակալել Գեորգ Հենրիխ Գյորցի կողմնակիցներին և չեղյալ հայտարարեց նրա տված հրամանները։
1718 թվականի դեկտեմբերի 15-ին Ռիկսդագի գումարման ընթացքում նա հայտարարեց ինքնակալության իշխանությունը վերացնելու և պետությունը հին կառավարման ձևին վերադարձնելու ցանկության մասին։ Շվեդիայի բարձրագույն ռազմական ղեկավարությունը հայտարարեց ժառանգության իրավունքը չճանաչելու, միապետությունը չեղյալ հայտարարելու և Ուլրիկա Էլեոնորայի թագուհի ընտրելու մասին։ Նմանատիպ հայացքները գերակշռում էին Ռիկսդագի անդամների շրջանում։ Ուլրիկա Էլեոնորան փորձեց աջակցություն գտնել թագավորական խորհրդում և ստիպված եղավ հայտարարել, որ ոչ ինքը, ոչ էլ որևէ մեկը (այստեղ նկատի ուներ իր հորեղբոր որդուն՝ Կարլ Ֆրիդրիխ Գոլշտեյն-Գոտորպսկուն, Գեդվիգ Սոֆիայի որդուն) իրավունքներ չունեն շվեդական գահի նկատմամբ։
Այն բանից հետո, երբ արքայադուստրը հրաժարվեց գահի ժառանգության իրավունքներից, 1719 թվականի հունվարի 23-ին նրան հռչակեցին թագուհի այն վերապահումով, որ հետագայում նա ստորագրի կառավարման այն ձևը, որը նախատեսում էր ներկայացնել ազնվականական դասը։ Փետրվարի 19-ին նա ստորագրեց կառավարման այն ձևը, որը իշխանության մեծամասնությունը տալիս էր Ռիկսդագի ձեռքը։ 1719 թվականի մարտի 17-ին Ուպսալայում տեղի ունեցավ թագադրությունը։ Նոր թագուհին չկարողացավ հաղթահարել այն ծանր իրավիճակը, որում հայտնվեց իր թագավորությունը։ Նրա ազդեցությունը ընկավ այն անհամաձայնությունների պատճառով, որոնք ծագեցին նրա և գրասենյակի նախագահ Արվիդ Հորնի միջև։ Նրա հարաբերությունները չդասավորվեցին իր իրավահաջորդներ Սպարեի և Կրունելմի հետ։ Գահը ընդունելուց հետո Ուլրիկա Էլեոնորան ցանկացավ այն կիսել ամուսնու հետ, սակայն ազնվականության համառ դիմադրության պատճառով նա ստիպված եղավ հրաժարվել այդ մտադրությունից։ Թագուհու ինքնիշխանությունը, նոր սահմանադրությանը հարմարվելու անկարողությունը, ինչպես նաև ամուսնու կողմից նրա վրա ունեցած մեծ ազդեցությունը, աստիճանաբար ստիպեցին պետական պաշտոնյաներին մտածել միապետի փոփոխության մասին ։ Թագուհու ամուսինը՝ Ֆրիդրիխ Հեսենսկին, նույնպես ակտիվորեն աշխատում էր այդ ուղղությամբ՝ ավելի մոտենալով Ա. Գորնին, որը 1720 թվականին Ռիկսդագում ընտրվեց Լանդմարշալ։ Երբ Ուլրիկա Էլեոնորան, որը դեռ հույս ուներ համատեղ կառավարման, այդ մասին խնդրանքով դիմեց ազնվականական դասին, նրա առաջարկությունը մերժվեց։ 1720 թվականի փետրվարի 29-ի նոր ուղերձում նա գահից հրաժարվում է հօգուտ ամուսնու, այն պայմանով, որ նրա մահվան դեպքում ինքը կրկին ընդունելու է թագը։ 1720 թվականի մարտի 24-ին Ֆրիդրիխ Հեսեն-Կասելսկին հռչակվեց Շվեդիայի թագավոր՝ Ֆրեդերիկ I անվամբ։ Չնայած նրան, որ Ուլրիկա Էլեոնորան մինչև վերջին պահը հետաքրքրվում  էր հասարակական աշխատանքներով, 1720 թվականից հետո նա դադարեց դրանց մասնակցելուց, զբաղվում էր ընթերցանությամբ և բարեգործություններով։ Այնուամենայնիվ, 1731 թվականին Ֆրեդրիկ I-ի արտասահմանյան ուղևորության և 1738 թվականին նրա հիվանդության ժամանակ նա ստանձնեց երկրի կառավարումը դրսևորելով իր լավագույն հատկությունները։ Ուլրիկա Էլեոնորան մահացել է 1741 թվականի նոյեմբերի 24-ին Ստոկհոլմում՝ առանց հետնորդներ թողնելու ։
Գրականություն
Կատեգորիա:Բողոքական միապետներ Կատեգորիա:Իշխող թագուհիներ Կատեգորիա:Շվեդիայի ռեգենտներ Կատեգորիա:Շվեդիայի թագուհիներ Կատեգորիա:Ֆինլանդիայի կին ղեկավարներ
Վարագա լեռ
Վարագա լեռ (Erek Dağı), գմբեթաձև լեռնազանգված Թուրքիայում, Վասպուրականի բարձրավանդակում, Վանա լճից 10 կիլոմետր արևելք։ Բարձրությունը 3250 մետր է, լանջերը զառիթափ են, աստիճանաձև։ Կազմված է վերին կավճի նստվածքային ապարներից։ Արտահայտված է բարձունքային գոտիականությունը։ Բնորոշ են լեռնատափաստանները և ալպյան մարգագետինները։ Վարագա լեռներում կան պատմամշակույթային հուշարձաններ, որոնցից նշանավոր է եղել Վարագավանքը (IX-X դարեր) 4 իրար կից դպրոցով ու մատենադարանով։
Կատեգորիա:Վասպուրականի լեռնաշղթա Կատեգորիա:Վանի մարզի լեռներ
Կորնգան (այլ կիրառումներ)
Կորնգան, կարող է վերաբերել՝
Մեծ Գանթիադ
Մեծ Գանթիադ (დიდი განთიადი), գյուղ Վրաստանում։ Գտնվում է Իմերեթի մարզի Զեստափոնի շրջանում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 244 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Զեստափոնի շրջան
Ջերմաէլեկտրական սարք
Կառուցվածք
Ջերմափոխակերպիչը բաղկացած է մեկ (կամ մի քանի) ջերմազույգից և տաքացուցիչից, որով անցնում է չափվող հոսանքը։ Տաքացուցիչից անջատվող ջերմության ազդեցության տակ ջերմազույգերի ազատ ծայրերի միջև առաջանում է ջերմային էլշու, որը չափվում է մագնիսաէլեկտրական չափիչ սարքով։
Ջերմափոխտկերպիչների չափման սահմանները ընդլայնելու համար կիրառում են հոսանքի բարձրհաճախային չափիչ տրանսֆորմատորներ։ Ջերմաէլեկտրական սարք ապահովում է չափումների համեմատաբար բարձր ճշգրտություն հաճախականությունների լայն տիրույթում և ցուցմունքների անկախությունը՝ տաքացուցիչով անցնող հոսանքի կորի ձևից։
Կիրառում
Կատեգորիա:Ջերմաստիճան Կատեգորիա:Էլեկտրականություն Կատեգորիա:Չափիչ սարքեր
Կորոլևկա (այլ կիրառումներ)
Կորոլևկա, կարող է վերաբերել՝
Փիլիպպոս (հակապապ)
Փիլիպպոս, Հռոմի Կաթոլիկ եկեղեցու հակապապ, որը ծառայել է միայն մեկ օր՝ 768 թվականի հուլիսի 31-ին։
Կենսագրություն
Լանգոբարդների արքա Դեզիդերիոսը համաձայնվում է զորք տրամադրել, և որպես իր ներկայացուցիչ, ուղարկում է իրենց քահանաներից Վալդիպերտին, որը պետք է օգներ Քրիստափորին և Սարգիսին։ Վերջիններս միասին հարձակվում են Հռոմի վրա և, պարտության մատնելով, վերջ դնում Կոստանդինոսի պապականությանը։ Այնուհետև, հուլիսի 31-ին Վալդիպերտն առանց Սարգսին տեղյակ պահելու և առանց Դեզիդերիոսի ցուցումների, հավաքում է մեծ թվով հռոմեացիներ և մտնում Սբ․ Վիտուս վանք։ Այնտեղ նրանք մոտենում են Փիլիպպոսին ու հայտարարում, թե Սուրբ Պետրոսը նրան ընտրել է որպես պապ, և ուղեկցում են դեպի Լաթերանի բազիլիկ եկեղեցի։
Այստեղ այդ իրադարձության առթիվ եպիսկոպոսը կարդում է ավանդական աղոթքներ, որից հետո Փիլիպպոսն անցկացնում է ավանդական ծեսը, որին մասնակցում էին բարձրաստիճան հոգևորականներ և պետական այրեր։ Այդ ժամանակ Քրիստափորը վերադառնում է Հռոմ և, մոտենալով քաղաքի դարբասներին, տեղեկանում է Փիլիպպոսի ոչ կանոնական ընտրության մասին և իրեն դիմավորող հռոմեացիներին հայտնում, որ, մինչ Փիլիպպոսը չհեռանա, ինքը մուտք չի գործի Հռոմ ։ Վերջինիս ընտրությունը չեղյալ է համարվում, նրա դեմ մեղադրանք է ներկայացվում, հայրապետական զգեստները հեռացնում են, և Փիլիպպոսը ստիպված վերադառնում է իր վանք ։ Քրիստափորը մտնում է Հռոմ և վերհսկում Ստեփանոս III (IV) պապի ընտրությունները։ Վերջինիս օրոք, մեկ տարի անց Փիլիպպոսը մահապատժի է ենթարկվում։
Գյուլլի Գյադուկ
Գյուլլի Գյադուկ, լեռ Վրաստանի Մառնեուլի մունիցիպալիտետում, Կուրի վտակ Դեբեդ գետի ձախ կողմում, Շահումյան քաղաքից մոտ 2 կմ հարավ ։
Ծանոթագրություններ
Կատեգորիա:Վրաստանի լեռներ Կատեգորիա:Մառնեուլի շրջան
Զոհվածների հիշատակի օր
Զոհվածների հիշատակի օր (Remembrance Day), հիշատակի օր Բրիտանական համագործակցության երկրներում, որը նշվում է ամեն տարի նոյեմբերի 11-ին և կոչված է հավերժացնելու Բրիտանական համագործակցության բոլոր զոհերի հիշատակը, որոնք զոհվել են Մեծ Բրիտանիայի մասնակցությամբ հակամարտություններում։ Սկսվել է նշվել 1919 թվականից՝ Մեծ Բրիտանիայում և Համագործակցության երկրներում՝ թագավոր Գեորգ V-ի կարգադրությամբ ։
Տոնի հիմնական իմաստը Մեծ Բրիտանիայի և Բրիտանական համագործակցության զինվորների հիշատակի հարգումն է, որոնք զոհվել են Առաջին համաշխարհային պատերազմի տարիներին։ 1918 թվականի նոյեմբերի 11-ին հայտարարվել է Եվրոպայում «11-րդ ամսվա 11-րդ օրվա 11-րդ ժամը» Անտանտի և Եռյակ միության երկրների միջև ռազմական գործողությունների դադարեցման մասին, ինչը պատմության մեջ մտել է որպես Գերմանիայի և Անտանտի ներկայացուցիչների կողմից 5:12-ից մինչև 5:20-ը ստորագրված առաջին կոմպիենական զինադադար։ Զինադադարն ուժի մեջ է մտել Կենտրոնական Եվրոպայի ժամանակով ժամը 11:00-ին, իսկ պատերազմն ավարտվել է 1919 թվականի հունիսի 28-ին՝ Վերսալի պայմանագրի ստորագրմամբ ։ Նոյեմբերի 11-ը Արևմտյան Եվրոպայի և ԱՄՆ-ի երկրներում նշվում է որպես Հաշտության օր։ Առաջին տոնակատարությունները տեղի են ունեցել 1919 թվականի նոյեմբերի 10-ին Բուքինգհեմյան պալատում, և այդ օրվա երեկոյան Գեորգ V թագավորը ճաշկերույթ է կազմակերպել ի պատիվ Ֆրանսիայի Հանրապետության նախագահի ։ Հաջորդ առավոտ տեղի են ունեցել պաշտոնական հիշատակի միջոցառումներ։
Տոնի խորհրդանիշը կարմիր կակաչն է, որը կանադացի բժիշկ և բանաստեղծ, փոխգնդապետ Ջոն Մակքրեյի կողմից գովերգվում է «Ֆլանդրիայի դաշտերում» բանաստեղծությունում։ Ջորջիայի համալսարանի պրոֆեսոր Մոյնա Մայքլը, ոգեշնչվելով նրանցից, գրել է իր «Պետք է հիշել» բանաստեղծությունը և երդվել ամեն տարի հիշատակի միջոցառումների օրերին կարմիր կակաչ բերել։ Կակաչներ բերելու սովորույթը տարածվել է երեք տարվա ընթացքում Բրիտանական կայսրության ողջ տարածքում, և 1921 թվականից ի վեր կակաչները դարձել են զոհվածների հիշատակի օրվա ատրիբուտ։ Ի սկզբանե դրանք իրական կակաչներ էին, որոնք աճում էին Ֆլանդրիայում Առաջին համաշխարհային պատերազմի դաշտերում։ Կարմիր գույնը խորհրդանշում էր մարտերում թափված արյունը։
Հիշատակի միջոցառումներ Բրիտանական համագործակցությունում
Մեծ Բրիտանիայում, Կանադայում, ՀԱՀ-ում, Ավստրալիայում և Նոր Զելանդիայում ամենագլխավոր ավանդույթներից մեկը զոհերի հիշատակի լռության րոպեն է։ Այն տեղի է ունենում 11-րդ ամսվա 11-րդ օրը ժամը 11-ին և կարող է տևել մինչև երկու րոպե։ Հիշատակի արարողությունների մեծ մասը կազմում են նաև եղջերենի վրա կատարվող երաժշտական կոմպոզիցիաները․ Բրիտանական համագործակցության շատ երկրներում պարտադիր կերպով հնչում է Last Post կոմպոզիցիան, որից հետո նույնպես գալիս է լռության պահը, ապա Reveille-ը կամ The Rouse-ը, իսկ սովորաբար ավարտվում է Ode of Remembrance-ից մի հատվածով։ Հաճախ արարողություններում կատարվում են «Flowers of the Forest», «O Valiant Hearts», «I Vow to Thee», «My Country» և «Jerusalem» երգերը։ Միջոցառումներին ծաղկեպսակներ են դրվում հուշարձաններին, հնչում են հոգեհանգստյան աղոթքներ և օրհնություններ, ինչպես նաև կատարվում են ազգային օրհներգեր ։
Ավստրալիա
Ավստրալիայում հիշատակի միջոցառումները միշտ անցկացվում են նոյեմբերի 11-ին՝ անկախ շաբաթվա օրերից, ընդ որում նոյեմբերի 11-ը հանգստյան օր չէ։ Սա այն ժամանակն է, երբ մարդիկ կարող են հարգանքի տուրք մատուցել մարտերում զոհված բոլոր զինվորների հիշատակին։ Ժամը 11:00-ին «Կարդալ հիշելու համար» ծրագրի շրջանակներում (անգլ.՝ Read 2 Remember) որոշ կրթական պնդումներում հայտարարվում են միանգամից երկու րոպե լռություն ։ Երեխաները կարդում են Ռուպերտ Մաքքոլլի «Հիշելու խոստումը» բանաստեղծությունը, իսկ ուսուցիչները տարածում են նույնանուն գրքույկներ, որպեսզի բացատրեն երեխաներին, թե ինչի համար են անցկացվում այդ միջոցառումները և որքան կարևոր է հարգել նրանց հիշատակը, ովքեր կռվել են Ավստրալիայի համար։ Ժամը 11:00-ին բոլոր զինվորական գերեզմանատներում, հարակից դպրոցներում և քաղաքներում սկսվում են հիշատակի միջոցառումներ. հնչում է «Last Post» մեղեդին և հայտարարվում լռության րոպե ամբողջ երկրում։ Անցած տասնամյակներում զոհվածների հիշատակի օրն այնքան մեծ ժողովրդականություն չի վայելում, որքան ԱՆԶԱԿԻ օրը, որը նշվում է ապրիլի 25-ին Ավստրալիայի բոլոր նահանգներում։
Բելիզ
Հիշատակի միջոցառումներն անցկացվում են Բելիզում նոյեմբերի 11-ին։ Հայտնի է, որ Բելիզի 23 ներկայացուցիչներ զոհվել են Առաջին համաշխարհային պատերազմի ճակատներում։ Զոհվածների հիշատակի օրը ոչ պետական տոն է, ոչ էլ հանգստյան օր, սակայն միջոցառումների կողմնակիցները կարծում են, որ միայն այդպես կարելի է Բելիզի բնակիչներին հաղորդել պատերազմի մասին հիշողությունը և տեղեկությունն այն մասին, թե Բելիզից 23 զինվոր ինչ ներդրում է ունեցել դրա ավարտին ։
Մեծ Բրիտանիա
Բոլոր հիմնական միջոցառումները Մեծ Բրիտանիայում անցկացվում են նոյեմբերի 11-ին ամենամոտ կիրակի օրը։ Հենց նոյեմբերի 11-ին լռության մեջ զոհվածների հիշատակին քաղաքացիները երկու րոպե են անցկացնում. այդ ավանդույթը, որը նախկինում գոյություն ուներ, վերջնականապես հաստատվել է 1990-ականներին ։ Արարողություններն անցկացվում են տեղական զինվորական գերեզմանատներում, դրանց կազմակերպիչներն են բրիտանական թագավորական լեգեոնի տեղական ստորաբաժանումները, որոնք ստեղծվել են նախկին զինծառայողների համար։ Կակաչների ծաղկեպսակները դրվում են թագավորական ընտանիքի, զինված ուժերի ներկայացուցիչների և քաղաքացիական կազմակերպությունների ղեկավարների կողմից։ Վերջիններն են բրիտանացի կադետները, Մեծ Բրիտանիայի սկաուտների ասոցիացիան, Մեծ Բրիտանիայի զբոսավարների աղջիկների ասոցիացիան, տղաների բրիգադը, Սուրբ Հովհաննեսի շտապ օգնությունը և փրկության բանակը։ Լռության ժամի սկիզբը (11:00) և դրա վերջը նշանավորվում են խոշոր քաղաքներում հրետանային կրակոցով, և ընկերություններից ոչ մեկը չի կարող խախտել այդ կանոնը. լռությանը միանում են բոլոր աշխատակիցներն ու հաճախորդները ։ Նմանատիպ մեկ կամ երկու րոպե լռությամբ անցնում են նաև եկեղեցու բոլոր ծառայությունների ժամանակ։ Պսակներ դնելու հետագա բոլոր միջոցառումներն անցկացվում են բրիտանական թագավորական լեգեոնի կողմից ։
Երկու րոպե լռությամբ հարգելու առաջին արարողությունը տեղի է ունեցել 1919 թվականի նոյեմբերի 11-ին։
2014 թվականին Մեծ Բրիտանիայի Թագավորական դրամահատարանը թողարկել է Առաջին համաշխարհային պատերազմի 100-ամյակի և զոհվածների հիշատակի օրվա նախաշեմին հինգ ֆունտով հուշադրամ։ Դիզայները եղել է փորագրող վարպետ Լորա Քլենսին ։ Նույն թվականին, Տաուերի առաջ, պատերազմի սկսվելու 100-ամյակի կապակցությամբ 888246 կերամիկական կակաչներ են տեղադրվել՝ զոհված բրիտանացի զինվորների թվով։ Այս տեղադրությունը կոչվում էր «Արյունով ծածկված հողեր և կարմիր ծովեր»։
Բերմուդյան կղզիներ
Բերմուդյան կղզիներից առաջին կամավորները ժամանել են Առաջին համաշխարհային պատերազմի ճակատ 1915 թվականին, ինչպես նաև Բերմուդցիները մարտնչել են նաև Երկրորդ համաշխարհային պատերազմում (Բերմուդյան կղզիների բնակչության թվաքանակի նկատմամբ Երկրորդ համաշխարհային պատերազմի ճակատ ուղարկվածների հարաբերակցությունը ամենամեծն է, քան բրիտանական համագործակցության ցանկացած այլ երկրում)։ Հենց այդ պատճառով էլ նոյեմբերի 11-ի հիշատակի միջոցառումները հատկապես կարևոր են բնիկների համար։ Պատմականորեն այնպես է ստացվել, որ Գամիլտոնում պարբերաբար գունեղ ու վառ շքերթ է տեղի ունեցել. դրան մասնակցել են բրիտանական նավատորմի, ցամաքային զորքերի, Բերմուդյան կայազորի, Կանադայի, ԱՄՆ զինված ուժերի ստորաբաժանումները (բանակ, ավիացիա և նավատորմ), կադետական կորպուսների և այլ կազմակերպությունների անդամներ՝ պատերազմների վետերանների հետ միասին։ Սակայն 1995 թվականին ռազմաբազաների փակումից հետո մասշտաբը զգալիորեն նվազել է։
Հնդկաստան
Հնդկաստանում հիմնական արարողություններն անցկացվում են բանակային զինվորական ավաններում, ինչպես նաև խոշոր բնակավայրերում (Հնդկաստանի այլ վայրերում տոն չի նշվում)։ Հոգեհանգստյան արարողություններն անցկացվում են Բանգալորի Սուրբ Մարկոսի տաճարում և Սուրբ Հովհաննեսի եկեղեցում ։ Հնդկաստանի բանակի կողմից Քոքիմում և Իմփխալայում (հյուսիս-արևելք) հիշատակի միջոցառումներ են կազմակերպվում զինվորական գերեզմանատներում՝ ռազմական գերեզմանների համագործակցության հանձնաժողովի թույլտվությամբ։ Միջոցառումներն անցկացվում են նաև Դելիի ռազմական գերեզմանատանը ։ 2013 թվականին Մումբայում Հովհաննես Մկրտչի եկեղեցում հոգեհանգստի արարողությանը ներկա էին արքայազն Չարլզը և դքսուհի Կամիլան ։
Քենիա
Քենիայում տոնը հիմնադրվել է 1945 թվականին Քենիայի զինված ուժերի հին ընկերների ասոցիացիայի (KAFOCA) կողմից, հարգանքի տուրք մատուցելու քենիացիների հիշատակին և հարգանքի տուրք մատուցելու համար, ովքեր ծառայել են բրիտանական բանակում Առաջին և Երկրորդ համաշխարհային պատերազմների ժամանակ։ Տոնը նշվում է նաև պետական մակարդակով։
Կանադա
Կանադայի օրենսդրության համաձայն՝ զոհվածների հիշատակի օրը նշվում է բոլոր երեք տարածքներում և տասը նահանգներից վեցում՝ միայն Նոր Շոտլանդիայում, Մանիտոբայում, Օնտարիոյում և Քվեբեկում չի տարածվում այդ օրենքի գործողությունը   ։ 1921-1930 թվականներին զինաթափման օրվա մասին ակտն ասում էր, որ զինաթափման օրը պետք է շնորհակալական աղոթք անցկացվեր երկուշաբթի այն շաբաթ, որին բաժին էր ընկել նոյեմբերի 11-ը։ 1931 թվականին Կանադայի խորհրդարանն օրենք է ընդունել, որը մտցրել է գլխավոր ուղղումը. տոնն այսուհետ արժեր նշել զոհվածների հիշատակի օր և բոլոր հիշատակի միջոցառումներն անցկացնել հենց նոյեմբերի 11-ին ։ C-597 համարով օրինագիծը, որը կոչ է անում այն դաշնային տոն դարձնել, Կանադայի Համայնքների պալատում քննարկվել է 41-րդ գումարման Կանադայի խորհրդարանում, սակայն ընտրությունների նախաշեմին խորհրդարանը լուծարելուց հետո դադարել է իր գոյությունը ։
Կանադայի վետերանների գործերի դաշնային դեպարտամենտը հիշատակի միջոցառումների շրջանակներում զբաղվում է երիտասարդ սերնդի շրջանում երկու համաշխարհային պատերազմներին Կանադայի մասնակցության մասին տեղեկատվության տարածմամբ։ Բոլոր հիշատակի միջոցառումներն ուղղված են Կանադայի ժամանակակից խաղաղ հասարակություն կառուցողների հիշատակի հավերժացմանը:
Պաշտոնական միջոցառումներն անցկացվում են Օտտավայում՝ Ազգային ռազմական հուշահամալիրի մոտ։ Ղեկավարում է Կանադայի գեներալ-նահանգապետը։ Միջոցառմանը ներկա են Կանադայի վարչապետը, տարբեր բարձրաստիճան պաշտոնյաներ և սովորական քաղաքացիներ։ 2009 թվականին տոնակատարություններին մասնակցել է արքայազն Չարլզը, իսկ 2014 թվականին՝ արքայադուստր Աննան ։ Արարողության պաշտոնական մեկնարկից առաջ չորս ժամանոց և երեք պահակային (դրոշի մոտ երկու մարդ և մեկ բուժքույր) կանգնում են կենոտաֆի բազայի մոտ։ Այնուհետև սկսում են ղողանջել Կարիլոն աշխարհի աշտարակի զանգերը, և այդ ժամանակ կոնֆեդերացիայի այգում հավաքվում են Կանադայի զինված ուժերի ներկայացուցիչները։ Այնտեղ են ժամանում նաև Օտտավայի դիվանագիտական կորպուսները, Համագործակցության երկրների վարչապետները, հատուկ հրավիրված հյուրեր, Կանադայի Թագավորական լեգեոնի, բրիտանական թագավորական ընտանիքի անդամներ և Համագործակցության երկրների գեներալ-նահանգապետերը։ Կանադայի Գեներալ-նահանգապետի ժամանումից հետո հնչում է «Alert» ռոժկովային կոմպոզիցիան, իսկ նրան դիմավորում է Կանադայի Թագավորական լեգեոնի նախագահը։
11:00-ից քիչ առաջ հնչում է «Last Post»-ը, ինչը նշանավորում է հենց հիշատակի արարողությունների սկիզբը։
2001 թվականից սեպտեմբերի 3-ին Կանադայում համանման արարողություններ են տեղի ունենում. Կանադայի խորհրդարանի կողմից սահմանվել է առևտրային նավատորմի զոհված նավաստիների հիշատակի օրը։ Այդ օրը տրվում են պատերազմների ժամանակ զոհված առևտրական և տրանսպորտային նավերի կանադացի նավաստիներին ։
Մավրիկիոս
Մավրիկիոսի բնիկներից, որոնք մասնակցել են Առաջին համաշխարհային պատերազմին, առանձնանում են Մավրիկիայի Թագավորական քոլեջի մի շարք ուսանողներ. նրանք կռվել են արևմտյան ճակատում և տուն չեն վերադարձել։ 1916 թվականին Դեռ պատերազմի ամենաթեժ պահին նահանգապետ Հեսքեթ Բելլը հայտարարել էր, որ հանդիպել է նկարիչ Ջ․ Սթիվենսոնին, որը համաձայնել է ստեղծել Բերնարդ Պատրիջի արձանի նման բրոնզե հուշարձանի էսքիզ՝ ֆրանսիացի զինվորի տեսքով։ Հուշարձանի բացումը տեղի է ունեցել 1922 թվականի ապրիլի 15-ին Քյուրփայփ թագավորական քոլեջի դիմաց։ Օրը հայտարարվել է պետական տոն։
Նոր Զելանդիա
Նոր Զելանդիայում զոհվածների հիշատակի օրվա տոնակատարություններն անցկացվում են ԱՆԶԱԿ-ի օրը՝ ապրիլի 25-ին ։ Իսկ ապրիլի 25-ից առաջ «Կակաչի օր» է համարվում ուրբաթ օրը ։ Նման տարաձայնության պատճառները ծագել են 1921 թվականին, երբ զինադադարի պատվին Նոր Զելանդիա ուղարկված թղթե կակաչները պետք է ժամանեին նոյեմբերի 11-ին նավով, սակայն նավը սովորականից ուշ է եկել։ Արդյունքում այդ կակաչները որոշել են օգտագործել առաջիկա տոնի համար, որն էլ դարձել է ԱՆԶԱԿԻ օրը։ Այդ պահից ի վեր Նոր Զելանդիայում զոհվածների հիշատակի օրվա բոլոր միջոցառումներն անցկացվում են հենց ապրիլի 25-ին։